English: Thank you for the questions. You're right; growth from small to medium and then from medium to large is one of our big challenges in the economy. Actually, it is exactly part of what DBW can do, because, often, it is the access to finance that holds people back. It's where high-street banks have seen a gap in what they do and DBW has been able to plug that gap. When it comes to the jobs and investment choices, it isn't just the funds that have helped to create about 2,600 jobs - to either safeguard or create those from the investment that's been made from the last financial year - but, actually, that adds to an increase in Welsh GVA of around £85.8 million within that year, and you expect that to carry on growing as we move forward. So, it is one of the things that I am genuinely concerned about. Yes, there is activity in life sciences, and there's activity in financial services, especially in the growing fintech sector we have. And on your broader point around the broader technology sector and what that looks like, actually these services go into most businesses now, and so there is something about what our broader tech sector is doing. On a recent trip, the trade mission that I led to the United Arab Emirates, we had lots and lots of tech businesses, small and medium-sized businesses, looking for investment and recognising that they had an opportunity, including businesses based in Swansea, you'll be very pleased to hear. And, yes, on your point around the Swansea bay city deal, we are looking at what DBW can do; how it can help to work with that and other growth deals in Wales to advance the projects they've got. I'm actually very positive about the practical progress that the Swansea bay city deal group is making on not just having a portfolio of projects, but on the investment that is already being made.
Welsh: Diolch i chi am y cwestiynau. Rydych chi'n iawn; mae twf o fach i ganolig ac o ganolig i fawr wedyn yn un o'r heriau mawr i ni o ran yr economi. Mewn gwirionedd, dyma un o'r union bethau y gall Banc Datblygu Cymru ei wneud, oherwydd, yn aml, methu â chael gafael ar gyllid sy'n dal pobl yn ôl. Dyma pryd mae banciau ar y stryd fawr wedi gweld bwlch yn yr hyn y maen nhw'n ei wneud ac mae Banc Datblygu Cymru wedi gallu cau'r bwlch hwnnw. O ran y swyddi a'r dewisiadau o ran buddsoddi, nid arian yn unig sydd wedi helpu i greu tua 2,600 o swyddi - i naill ai ddiogelu neu greu rhai oherwydd y buddsoddiadau a fu yn ystod y flwyddyn ariannol ddiwethaf - ond, mewn gwirionedd, mae hynny'n ychwanegu at gynnydd yng ngwerth ychwanegol gros Cymru o tua £85.8 miliwn yn ystod y flwyddyn honno, ac rydych chi'n disgwyl i hynny barhau i dyfu wrth i ni symud ymlaen. Felly, dyna un o'r pethau yr wyf i'n wirioneddol bryderus yn ei gylch. Oes, mae gweithgarwch mewn gwyddorau bywyd, ac fe geir gweithgarwch mewn gwasanaethau ariannol, yn enwedig yn y sector technoleg ariannol sy'n tyfu yma. Ac ynglŷn â'ch pwynt ehangach chi am y sector technoleg ehangach a sut olwg sydd ar hwnnw, mewn gwirionedd mae'r gwasanaethau hyn yn mynd i mewn i'r rhan fwyaf o fusnesau nawr, ac felly mae yna dipyn o ystyr i'r hyn y mae ein sector technoleg ehangach ni'n ei wneud. Ar daith ddiweddar, y daith fasnach a arweiniais i'r Emiradau Arabaidd Unedig, roedd gennym ni lawer iawn o fusnesau technoleg, busnesau bach a chanolig, yn chwilio am fuddsoddiad ac yn cydnabod bod cyfle iddyn nhw yn hyn o beth, gan gynnwys busnesau yn Abertawe, fe fyddwch chi'n falch iawn o'i glywed. Ac ie, ynglŷn â'ch pwynt chi o ran bargen ddinesig Bae Abertawe, rydym ni'n edrych ar yr hyn y gall Banc Datblygu Cymru ei wneud; sut y gall helpu i weithio gyda honno a bargeinion twf eraill yng Nghymru i ddatblygu'r prosiectau sydd ganddyn nhw. Mewn gwirionedd rwy'n gadarnhaol iawn o ran y cynnydd ymarferol y mae grŵp bargen ddinesig Bae Abertawe yn ei wneud nid yn unig o ran bod â phortffolio o brosiectau, ond o ran y buddsoddiad sy'n cael ei wneud eisoes.